Diari Oficial de la Generalitat Valenciana


Sumari del DOGV 7945, del 28-12-2016 (2016/9551)

RESOLUCIÓ de 9 de novembre de 2016, de la Direcció General d'Obres Públiques, Transport i Mobilitat, per la qual es determinen, per a l'any 2017, els dies de descans obligatori en la prestació de serveis de taxis a l'Àrea de Prestació Conjunta de València i s'aprova el calendari de prestació per als dies festius.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7945

Data del DOGV
:   28-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/9551


Data del document
:   09-11-2016

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * València
    * taxi

RESOLUCIÓ de 9 de novembre de 2016, de la Direcció General d'Obres Públiques, Transport i Mobilitat, per la qual es determinen, per a l'any 2017, els dies de descans obligatori en la prestació de serveis de taxis a l'Àrea de Prestació Conjunta de València i s'aprova el calendari de prestació per als dies festius. [2016/9551]  
L'Ordre 2/2014, de 6 de febrer, de la Conselleria d'Infraestructures, Territori i Medi Ambient (DOCV 7212, 12.02.2014) va regular, el sistema de descans obligatori i la limitació diària de la prestació del servei de taxis a l'Àrea de Prestació Conjunta de València, en virtut de l'habilitació establida pel Decret 18/1985, de 23 de febrer, del Consell, de creació d'àrees de prestació conjunta per a serveis de transport públic de viatgers en automòbils de turisme, que atribueix a la conselleria competent en matèria de transports les funcions de regulació i ordenació necessàries per a les dites àrees, i es fonamentava en la necessitat de garantir un nivell de qualitat adequat en la prestació del servei del taxi tal com exigeix la Llei 6/2011, d'1 d'abril, de Mobilitat de la Comunitat Valenciana.  
L'apartat primer de l'article 3 de l'Ordre 2/2014, de 6 de febrer, estableix que la prestació del servei de taxi a l'Àrea de Prestació Conjunta de València es farà sota el règim de descans obligatori d'un dia setmanal, de dilluns a divendres; i un dissabte o diumenge alternativament.  
D'altra banda, l'apartat segon de l'article 3 de l'esmentada ordre, exceptua del règim de descans obligatori les setmanes de Falles, Nadal i Any Nou, així com aquells períodes en què tinga lloc la celebració d'esdeveniments en què siga previsible que es produirà un augment excepcional de la demanda, i s'habilita el director general competent en matèria de transport tant a establir els termes, les condicions i els termini de duració d'aquesta excepció així com a definir el calendari anual de descans obligatori.  
La necessitat de donar continuïtat a l'ordenació de la prestació del servei per als dies festius s'ha posat de manifest en les sessions de la Comissió Permanent del Consell del Taxi de la Comunitat Valenciana, i es fa necessària una resolució per a regular el descans obligatori en els dies festius de 2017.  
Per tot l'anterior, fent ús de les facultats atribuïdes en l'article 11 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori, resolc:  
  
Primer. Prestació del servei de dilluns a divendres  
La prestació del servei de taxi a l'Àrea de Prestació Conjunta de València es farà sota el règim de descans obligatori d'un període fix setmanal de dilluns a divendres.  
  
Segon. Prestació del servei els caps de setmana  
Totes i cada una de les llicències de l'Àrea de Prestació Conjunta de València descansaran un dissabte o un diumenge de cada setmana, alternativament, en funció de la numeració parella o imparella de la llicència, de conformitat amb l'article 3 de l'Ordre 2/2014, de 6 de febrer.  
  
Tercer. Distribució i senyal identificatiu dels dies de descans  
1. A partir del dia de l'entrada en vigor d'aquesta resolució, els dies de descans obligatori de les autoritzacions de taxi adscrites a l'Àrea de Prestació Conjunta de València queden distribuïts de la forma següent:  
  
  
Dia de la setmana Indicatiu Terminació de la llicència que descansa  
Dilluns D 6-7  
Dimarts E 8-9  
Dimecres A 0-1  
Dijous B 2-3  
Divendres C 4-5  
  
2. Per a les llicències de taxi adaptades a persones de mobilitat reduïda, el dia de descans obligatori queda distribuït de la forma següent:  
  
  
Dia de la setmana Indicatiu Núm. de llicència de taxi adaptat que descansa  
Dilluns D 365-511-9821-6468-1428  
Dimarts E 8202-792-953-9154-5286  
Dimecres A 604-4187-9808-7601-6269  
Dijous B 670-510-8779-0635-5939  
Divendres C 9360-5226-7284-5644-0162  
  
  
  
3. Els dies de descans per a les autoritzacions de taxi adaptats, aniran senyalitzats per mitjà d'un identificador adhesiu situat de forma visible des de l'exterior dels vehicles, i que consistirà en la lletra A, B, C, D o E, d'acord amb el disseny que s'estableix en l'annex I. El dit adhesiu serà col·locat pels titulars de les llicències segons el torn que corresponga.  
  
Quart. Prestació del servei durant els dissabtes i diumenges  
1. La prestació durant els dissabtes i diumenges del transport públic de taxi per a autoritzacions pertanyents a l'Àrea de Prestació Conjunta de València, a partir del dia 2 de gener de 2017, es prestarà sota un règim de torns en què descansarà la meitat de la flota i s'organitzarà de la manera següent:  
- Quan el dissabte siga data parella prestaran servei els taxis amb número de llicència de l'àrea parell i descansaran la resta de vehicles.  
- Quan el dissabte siga data imparella prestaran servei els taxis amb número de llicència de l'àrea imparell i descansaran la resta de vehicles.  
- Quan el diumenge siga data parella prestaran servei els taxis amb número de llicència de l'àrea parell i descansaran la resta de vehicles.  
- Quan el diumenge siga data imparella prestaran servei els taxis amb número de llicència de l'àrea imparell i descansaran la resta de vehicles.  
2. Durant els caps de setmana, els titulars de les autoritzacions de taxi adscrites a vehicles adaptats a persones amb mobilitat reduïda, podran treballar:  
- Els dissabtes o els diumenges que siga data parella, les llicències números 188, 286, 496, 892, 961, 1010, 1513, 2068, 2284, 2446, 2560, 2854 i 2874, i descansaran les restants.  
- Els dissabtes o diumenges que siga data imparella, les llicències números 490, 869, 1321, 1553, 1565, 1785, 2099, 2600, 2805, 2892, 2958 i 2961, i descansaran les restants.  
  
Cinqué. Excepcionalitat per als serveis a persones amb mobilitat reduïda  
Les llicències de taxi de l'Àrea de Prestació Conjunta de València que tinguen adscrit un vehicle adaptat podran prestar servei els dies en què els corresponga el descans obligatori per a atendre, exclusivament, necessitats de persones amb mobilitat reduïda.  
La prestació d'aquest tipus de serveis durant els dies de descans obligatori haurà d'identificar-se a través del distintiu que s'acompanya com a annex II, que haurà de ser col·locat en el tauler de control de tal forma que siga visible des de l'exterior del vehicle.  
  
Sisé. Descans durant el mes d'agost  
Durant el període del 31 de juliol al 27 d'agost, ambdós inclosos, no serà aplicable allò que s'ha estipulat en els apartats segon i quart de la present resolució, relatiu a la prestació del serveis durant els dissabtes i els diumenges. Sí que seran aplicables, no obstant això, els apartats primer i tercer relatius a la prestació del servei de dilluns a divendres i a la distribució dels dies de descans, respectivament.  
Des del dia 31 de juliol al 13 d'agost, ambdós inclosos, descansaran les autoritzacions amb nombres imparells.  
Des del dia 14 d'agost al 27 d'agost, ambdós inclosos, descansaran les autoritzacions amb nombres parells.  
Les llicències de taxi associades a vehicles adaptats a persones amb mobilitat reduïda, no estaran subjectes durant el mes d'agost al descans determinat en aquest apartat, sempre que siga per a atendre necessitats de persones amb mobilitat reduïda.  
Seté. Dies festius sotmesos a descans obligatori  
Totes i cada una de les llicències de l'àrea de prestació conjunta de València descansaran 6 festiu l'any 2017, en funció de la numeració parella o imparella de la llicència, de la forma següent:  
  
Festius de 2017 Hauran de descansar  
6 gener Parells  
13 abril Imparells  
14 abril Parells  
17 abril Parells  
24 abril Imparells  
1 maig Imparells  
9 octubre Parells  
12 octubre Imparells  
1 novembre Parells  
6 desembre Imparells  
8 desembre Parells  
25 desembre Imparells  
  
  
Aquest descans és addicional al descans setmanal assenyalat en els apartats primer i tercer d'aquesta resolució.  
  
Huité. Lliure prestació del servei en dies especials  
Sense perjuí del que disposa la normativa sobre la duració màxima diària de prestació del servei, es permet la prestació del servei de taxi a totes les llicències en les franges horàries següents, amb independència del descans setmanal que tinguen assignat:  
  
Dia Franja horària sense parar obligatori  
19 de març De les 00:00 a les 08:00  
25 de desembre De les 00:00 a les 08:00  
1 de gener De les 00:00 a les 08:00  
  
  
Nové. Efectes  
La present resolució serà aplicable a partir del dia 2 de gener de 2017, i deixa sense efectes les resolucions de 24 de juny de 2016, de la Direcció General d'Obres Públiques, Transport i Mobilitat, per la qual es regula el sistema de dies de descans obligatori en la prestació de serveis de transport públic de viatgers en automòbils de turisme a l'Àrea de Prestació Conjunta de València per a l'any 2016 i es deixa sense efectes la Resolució de 7 de gener de 2016, de la Direcció General d'Obres Públiques, Transport i Mobilitat, i de 18 de febrer de 2016, de la Direcció General d'Obres Públiques, Transport i Mobilitat, per la qual s'aprova el calendari de prestació del servei de taxi per als dies festius en l'Àrea de Prestació Conjunta de València.  
  
Contra la present resolució, que no posa fi a la via administrativa, es podrà interposar un recurs d'alçada davant del secretari autonòmic d'Habitatge, Obres Públiques i Vertebració del Territori en el termini d'un mes, comptador des de l'endemà de la publicació en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del Procediment Administratiu Comú de les Administracions Públiques, sense perjuí que s'utilitze qualsevol altra via que es considere oportuna.  
  
València, 9 de novembre de 2016. El director general d'Obres Públiques, Transport i Mobilitat: Carlos Domingo Soler.